मेचीनगरलाई उपाधि
साविक विजेता झापाको मेची नगरपालिकाले दोस्रो संस्करणको सूर्योदय मेयर कप आमन्त्रण फुटबल प्रतियोगिताको उपाधि जितेको छ । मेचीले सूर्योदय नगरपालिकास्थित करफोकमा सम्पन्न फाइनलमा इलामको देउमाई नगरपालिकालाई ३–२ गोल अन्तरमा पराजित गर्‍यो ।  
इलाम — साविक विजेता झापाको मेची नगरपालिकाले दोस्रो संस्करणको सूर्योदय मेयर कप आमन्त्रण फुटबल प्रतियोगिताको उपाधि जितेको छ । मेचीले सूर्योदय नगरपालिकास्थित करफोकमा सम्पन्न फाइनलमा इलामको देउमाई नगरपालिकालाई ३–२ गोल अन्तरमा पराजित गर्‍यो ।  सुरुआती अग्रता लिएको देउमाई अन्तिम समयसम्म टिक्न नसक्दा मेची नगरले उपाधि दोहोर्‍याएको हो । ४१ औं मिनेटमा देउमाईका कर्ण लिम्बूले फ्रिकिक मार्फत गोल गर्दै टिमलाई अग्रता दिलाए । दोस्रो हाफको पहिलो मिनेटमै मेचीनगरका नीरज बस्नेतले फ्रिकिकमै गोल गरी खेल बराबरीमा ल्याए । निसन लिम्बूले ६८ र ७१ औं मिनेटमा गोल गर्दै मेचीलाई ३–१ को स्थितिमा पुर्‍याए । खेलको अन्तिम समयमा कर्ण लिम्बूले अर्को गोल थपे पनि जितलाई पर्याप्त रहेन । जितसँगै विजेता मेचीनगरले २ लाख रुपैयाँसहित ट्रफी हात पार्‍यो । उपविजेता देउमाईले १ लाख रुपैयाँ पाए । सूर्योदय नगरपालिकाको आयोजनामा भएको प्रतियोगितामा इलामका ४ र झापाका ५ सहित ९ नगरपालिका टिमको सहभागिता थियो । प्रतियोगितामा आयोजक सूर्योदय नगरपालिकासहित इलामका इलाम, देउमाई र माई नगरपालिका तथा झापाका दमक, शिवसतासी, कन्काई, मेचीनगर र अर्जुनधारा नगरपालिकाको सहभागिता थियो । खेलको माध्यमबाट पर्यटन क्षेत्रको विकास गर्ने र नगरपालिकाभिक्रका युवाहरूलाई दुर्व्यसनबाट मुत्त गराई उत्कृष्ट खेलाडी उत्पादन गर्ने उद्देश्यले प्रतियोगिता आयोजना गरिएको सूर्योदय नगरपालिकाले जनाएको छ ।